Lapsena fas-diagnoosin saanut Eevaliisa Nwogu pitää diagnoosiaan myös voimavarana, sillä kokemukset ovat tuoneet herkkyyttä auttaa muita. Eevaliisa on Anja Snelmanin vieraana HSTV:n Arka paikka -ohjelmassa.

Kun äiti odotti Eevaliisaa ja tämän siskoa, hän joi. Se tuntuu Eevaliisa Nwogun elämässä vielä yli 30 vuoden kuluttua.

”Kun tulee tunne – ilo, suru tai suuri innostus – yritän pysäyttää sen”, hän kuvailee.

”Lapsena minulla ei ollut suodatinta. Otin kontaktia vieraisiin ihmisiin väärällä tavalla ja liikaa. En tiennyt, mikä oli sopivaa ja mikä ei, ja siitä tuli pahaa mieltä ja ongelmia.”